
	2026. gada 10. janvārī


Par nepieciešamajiem saskaņojumiem siltumapgādes pakalpojumu nodrošināšanai


	Nr.  7.13/2026/2


Pamatojoties uz SIA “Dobeles enerģija”, reģistrācijas Nr. 45103002039 (turpmāk – Sabiedrība), 22.10.2025. iesniegumu Nr. 1/12-75 ar lūgumu saskaņot savienojošā siltumtrases posma izbūvi posmā no Spodrības ielas siltumapgādes rajona līdz Bērzes ielas dzīvojamam masīvam un Sabiedrības vidēja termiņa attīstības koncepciju 2025.-2030. gadam saskaņā ar:
 - Pašvaldību likuma 4. panta pirmās daļas 1. punktu, 
- Enerģētikas likuma  51. panta pirmo daļu, 
- Dobeles novada domes 2025. gada 27. februārī pieņemto lēmumu Nr. 61/4 “Par siltumapgādes pakalpojumu nodrošināšanu”, ar kuru Sabiedrībai tika piešķirtas īpašas tiesības sniegt siltumapgādes pakalpojumus Dobeles pilsētā, Krimūnu un Tērvetes pagastos līdz 2034. gada 31. oktobrim, ar mērķi Sabiedrībai pārņemt siltumapgādes pakalpojumu (siltumenerģijas ražošana, pārvade, sadale, tirdzniecība) nodrošināšanu t.sk. Bēnes pagastā, piešķirot tiesības nodrošināt centralizētās siltumapgādes pakalpojumus ar 2026. gada 1. septembri Bēnes pagastā,
atbilstoši augstāk minētajam SASKAŅOJU: 
1. Savienojošā siltumtrases posma izbūvi posmā no Spodrības ielas siltumapgādes rajona līdz Bērzes ielas dzīvojamam masīvam. 
2. Pēc minētā posma izbūves Bērzes katlu māju likvidēt termiņā līdz 2027.-2028. gadu apkures sezonai, tajā esošās iekārtas pārvietojot turpmākai ekspluatācijai Bēnes ciemata no jauna būvējamā katlu mājā.

